
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«17» студзеня 2022 г.
	         № 8
	   г. Масква



Аб наяўнасці парушэння агульных правіл канкурэнцыі на трансгранічных рынках
Калегія Еўразійскай эканамічнай камісіі (далей – Камісія) у адпаведнасці з падпунктамі 3 і 4 пункта 10 Пратакола аб агульных прынцыпах і правілах канкурэнцыі (дадатак № 19 да Дагавора аб Еўразійскім эканамічным саюзе ад 29 мая 2014 года) (далей адпаведна – Пратакол, Дагавор), пунктамі 44 і 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, разгледзела пытанне аб парушэнні агульных правіл канкурэнцыі на трансгранічных рынках па справе аб парушэнні агульных правіл канкурэнцыі на трансгранічных рынках комплексу паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРА EURASIA (далей – справа).
Па выніках разгляду матэрыялаў справы, грунтуючыся на палажэннях міжнародных дагавораў і нарматыўных прававых актаў, якія ўваходзяць у права Еўразійскага эканамічнага саюза ў сферы канкурэнцыі, вывучыўшы фактычныя акалічнасці справы і вывады камісіі па разглядзе справы, прадстаўленыя ў апісальнай і матывавальнай частках гэтага Рашэння згодна з дадаткам, кіруючыся Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118 (далей – Методыка разліку і парадак накладання штрафаў), Калегія Камісіі вырашыла:
1. Прызнаць дзеянні (бяздзейнасць) прафесійнай арганізацыі бухгалтараў «Палата прафесійных бухгалтараў Рэспублікі Казахстан» (далей – ПАБ «ППБ РК») (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РН 91758-1910-ПАБ, РНП 600300511060, дата рэгістрацыі 15 красавіка 2008 г., БІН 080440011737), суполкі з абмежаванай адказнасцю «Еўразійскі інстытут сертыфікаваных публічных бухгалтараў» (далей – САА «ЕІСПБ») (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РНП 600700699647, дата рэгістрацыі 
9 красавіка 2014 г., БІН 140440009917), грамадскага аб’яднання «Інстытут прафесійных бухгалтараў і аўдытараў Кыргызстана» (далей – ГА «ІПБІАК») (Кыргызская Рэспубліка, г. Бішкек, вул. Ібраімава, д. 115А, пав. 3, каб. 305, РН 146235-3301-ГА, дата рэгістрацыі 14 мая 2015 г., ІНП 01405201510190) і ўстановы «СІПАЕН» (Кыргызская Рэспубліка, г. Бішкек, вул. Ібраімава, д. 115А, пав. 3, оф. 304, 
РН 127470-3301-У-а, дата рэгістрацыі 13 лістапада 2017 г., ІНП 00102201310152) у перыяд з 1 студзеня 2015 г. па 31 снежня 2020 г., якія ўводзілі і (або) маглі ўводзіць у зман спажыўцоў на трансгранічным рынку комплексу паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРА EURASIA, у дачыненні да характару, спосабу і месца аказання, спажывецкіх уласцівасцей, якасці і колькасці такіх паслуг або ў дачыненні да іх вытворцы, парушэннем палажэнняў падпункта 2 пункта 2 артыкула 76 Дагавора.
2. Прызнаць адсутнасць падстаў для спынення разгляду справы.
3. У адпаведнасці з падпунктам 1 пункта 16 Пратакола і Методыкай разліку і парадкам накладання штрафаў прызначыць наступныя штрафы:
ПАБ «ППБ РК» – у памеры 662 500 расійскіх рублёў;
САА «ЕІСПБ» – у памеры 662 500 расійскіх рублёў;
ГА «ІПБІАК» – у памеры 662 500 расійскіх рублёў;
установе «СІПАЕН» – у памеры 662 500 расійскіх рублёў.
Штрафы, прызначаныя гэтым Рашэннем, падлягаюць выплаце ў парадку, устаноўленым пунктамі 17 і 18 Пратакола (банкаўскія рэквізіты для выплаты штрафаў: суб’ектамі гаспадарання (суб’ектамі рынку), зарэгістраванымі на тэрыторыі Рэспублікі Казахстан, – КБК 204176, КНП 913; суб’ектамі гаспадарання (суб’ектамі рынку), зарэгістраванымі на тэрыторыі Кыргызскай Рэспублікі, – ІНП 02802200610325, Код РПІ 004 Першамайскае, атрымальнік Першамайскае РАК, БІК 440201, Цэнтральнае казначэйства пры МФ КР, р/р 4402011001002463, даходны код плацяжу 14311400).
4. Абавязаць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» спыніць ажыццяўляць дзеянні, якія парушаюць палажэнні падпункта 2 пункта 2 артыкула 76 Дагавора, у тым ліку:
а) ажыццяўляць інфармаванне спажыўцоў і (або) патэнцыяльных спажыўцоў паслуг, патрэбных для правядзення сертыфікацыі CIPA, аб магчымасці атрымання паслуг ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» у выпадку адсутнасці ў іх акрэдытацыі і (або) іншых прававых падстаў для аказання адпаведных паслуг;
б) размяшчаць і распаўсюджваць, у тым ліку ў інфармацыйна-тэлекамунікацыйнай сетцы «Інтэрнэт», інфармацыю, якая садзейнічае прычыненню шкоды дзелавой рэпутацыі ўдзельнікаў трансгранічных рынкаў комплексу паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРА EURASIA.
5. Абавязаць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» ажыццявіць наступныя дзеянні:
а) выключыць з доступу раней размешчаную інфармацыю, якая прыводзіць да ўказаных у падпункце «б» пункта 4 гэтага Рашэння наступстваў;
б) унесці ў праграмы сертыфікацыі ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» і пералік паслуг, што прапануюцца ў іх рамках, змяненні, якія выключаюць увядзенне і (або) магчымасць увядзення ў зман спажыўцоў комплексу паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРА EURASIA, у дачыненні да характару, спосабу і месца аказання, спажывецкіх уласцівасцей, якасці і колькасці ўказаных паслуг або ў дачыненні да іх вытворцы.
6. Абавязаць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» прадставіць інфармацыю аб выкананні пунктаў 4 і 5 гэтага Рашэння на працягу 30 каляндарных дзён з даты ўступлення гэтага Рашэння ў сілу.
7. Праінфармаваць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» аб тым, што ў адпаведнасці з абзацам другім пункта 171 Методыкі разліку і парадку накладання штрафаў штрафы, прадугледжаныя пунктам 16 Пратакола, выплачваюцца правапарушальнікамі ў поўным памеры не пазней за 60 каляндарных дзён з даты ўступлення ў сілу гэтага Рашэння. У выпадку нявыплаты штрафу ў прызначаны тэрмін Камісія прымае меры, накіраваныя на прымусовае выкананне гэтага Рашэння, у адпаведнасці з пунктам 18 Методыкі разліку і парадку накладання штрафаў.
8. Праінфармаваць ПАБ «ППБ РК», САА «ЕІСПБ», ГА «ІПБІАК» і ўстанову «СІПАЕН» аб тым, што ў адпаведнасці з пунктам 45 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99, неабходна паведаміць Камісіі аб выплаце штрафаў на працягу 30 каляндарных дзён з даты сканчэння тэрміну, прадугледжанага пунктам 7 гэтага Рашэння.
9. Гэта Рашэнне можа быць абскарджана ва ўстаноўленым парадку ў Суд Еўразійскага эканамічнага саюза.
10. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	М. Мясніковіч

ДАДАТАК
Да Рашэння Калегіі 
Еўразійскай эканамічнай камісіі 
ад 17 студзеня 2023 г. № 8

АПІСАЛЬНАЯ І МАТЫВАВАЛЬНАЯ ЧАСТКІ
Рашэння Калегіі Еўразійскай эканамічнай камісіі 
ад 17 студзеня 2023 г. № 8

У Еўразійскую эканамічную камісію (далей – Камісія) паступіла заява аўтаномнай некамерцыйнай арганізацыі дадатковай прафесійнай адукацыі «Інстытут сертыфікаваных публічных бухгалтараў» (Расійская Федэрацыя, г. Масква, Пыжэўскі зав., д. 7, паб. 2, АДРН 1157700015395, дата рэгістрацыі 25 верасня 2015 г., ІНП 7706427206) (далей – АНА ДПА «ІСПБ») ад 18 жніўня 2020 г. № б/н (ув. № 13000 ад 20 жніўня 2020 г.) аб наяўнасці магчымых прыкмет парушэння палажэнняў падпункта 2 пункта 2 артыкула 76 Дагавора аб Еўразійскім эканамічным саюзе ад 29 мая 2014 года (далей – Дагавор) і неабходнасці стрымання такога парушэння.
10 верасня 2020 г. Дэпартаментам антыманапольнага рэгулявання Камісіі (далей – Дэпартамент) у сувязі з распрацоўкай і накіраваннем праекта прапановы аб ажыццяўленні дзеянняў, накіраваных на ліквідацыю прыкмет парушэння палажэнняў пункта 2 артыкула 76 Дагавора і забеспячэнне канкурэнцыі на трансгранічных рынках, разгляд заявы АНА ДПА «ІСПБ» быў прыпынены, аб чым вынесена адпаведнае вызначэнне ад 10 верасня 2020 г. № 67/вызн. У сувязі з неўзгадненнем указанай прапановы асобамі, у дзеяннях (бяздзейнасці) якіх бачацца магчымыя прыкметы парушэння агульных правіл канкурэнцыі на трансгранічных рынках, разгляд гэтай заявы адноўлены, аб чым вынесена адпаведнае вызначэнне ад 18 снежня 2020 г. № 97/вызн.
Па выніках разгляду заявы АНА ДПА «ІСПБ» і ў адпаведнасці з падпунктам 1 пункта 3 Парадку правядзення расследавання парушэнняў агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 98 (далей – Парадак правядзення расследавання), Пратаколам аб агульных прынцыпах і правілах канкурэнцыі (дадатак № 19 да Дагавора) (далей – Пратакол) і пунктам 1 Рашэння Калегіі Еўразійскай эканамічнай камісіі ад 14 мая 2013 г. № 112 Камісія вынесла вызначэнне аб правядзенні расследавання парушэнняў агульных правіл канкурэнцыі на трансгранічных рынках ад 23 снежня 2020 г. № 104/вызн (далей – расследаванне) і правяла адпаведнае расследаванне ў дачыненні да наступных асоб (далей – адказчыкі):
прафесійная арганізацыя бухгалтараў «Палата прафесійных бухгалтараў Рэспублікі Казахстан» (Рэспубліка Казахстан, г. Алматы, 
пр-т Сейфуліна, д. 597А, пав. 7, оф. 703, 704, РН 91758-1910-ПАБ, РНП 600300511060, дата рэгістрацыі 15 красавіка 2008 г., БІН 080440011737) (далей – ПАБ «ППБ РК»);
суполка з абмежаванай адказнасцю «Еўразійскі інстытут сертыфікаваных публічных бухгалтараў» (Рэспубліка Казахстан, г. Алматы, пр-т Сейфуліна, д. 597А, пав. 7, оф. 703, 704, РНП 600700699647, дата рэгістрацыі 9 красавіка 2014 г., БІН 140440009917) (далей – САА «ЕІСПБ»);
грамадскае аб’яднанне «Інстытут прафесійных бухгалтараў і аўдытараў Кыргызстана» (Кыргызская Рэспубліка, г. Бішкек, вул. Ібраімава, д. 115А, пав. 3, каб. 305, РН 146235-3301-ОО, дата рэгістрацыі 14 мая 2015 г., ІНП 01405201510190) (далей – ГА «ІПБІАК»);
установа «СІПАЕН» (Кыргызская Рэспубліка, г. Бішкек, вул. Ібраімава, д. 115А, пав. 3, оф. 304, РН 127470-3301-У-а, дата рэгістрацыі 13 лістапада 2017 г., ІНП 00102201310152).
У сувязі з недастатковасцю звестак, якія дазваляюць зрабіць вывад аб наяўнасці або адсутнасці прыкмет парушэння агульных правіл канкурэнцыі на трансгранічных рынках, Камісія ў адпаведнасці з пунктам 6 Парадку правядзення расследавання вызначэннем аб прадаўжэнні тэрміну правядзення расследавання ад 12 сакавіка 2021 г. № 18/вызн прадоўжыла тэрмін правядзення расследавання на 60 працоўных дзён.
18 чэрвеня 2021 г. вызначэннем № 34/вызн узбуджана справа аб парушэнні агульных правіл канкурэнцыі на трансгранічных рынках (далей – справа) і прызначана камісія па яе разглядзе ў наступным складзе:
старшыня камісіі па разглядзе справы, дырэктар Дэпартамента Сушкевіч А.Г.;
намеснік старшыні камісіі па разглядзе справы, намеснік дырэктара Дэпартамента Каліеў А.А.;
члены камісіі па разглядзе справы:
намеснік дырэктара Дэпартамента Каралькова В.С.;
саветнік аддзела разгляду спраў аб парушэнні агульных правіл канкурэнцыі Дэпартамента Крыўцун Я.П.;
саветнік аддзела разгляду спраў аб парушэнні агульных правіл канкурэнцыі Дэпартамента Іманбек Б.Т.
У сувязі з неабходнасцю атрымання дадатковай інфармацыі для прыняцця рашэння вызначэннем ад 26 жніўня 2021 г. № 53/вызн тэрмін разгляду справы прадоўжаны на 60 працоўных дзён.
У адпаведнасці з пунктам 23 Парадку разгляду спраў аб парушэнні агульных правіл канкурэнцыі на трансгранічных рынках, зацверджанага Рашэннем Савета Еўразійскай эканамічнай камісіі ад 23 лістапада 2012 г. № 99 (далей – Парадак разгляду спраў), 7 снежня 2021 г. старшынёй камісіі па разглядзе справы, дырэктарам Дэпартамента Сушкевічам А.Г. аб’яўлена аб заканчэнні разгляду справы ў прысутнасці:
намесніка старшыні камісіі па разглядзе справы, намесніка дырэктара Дэпартамента Каліева А.А.;
членаў камісіі па разглядзе справы:
намесніка дырэктара Дэпартамента Каральковай В.С.;
саветніка аддзела разгляду спраў аб парушэнні агульных правіл канкурэнцыі Дэпартамента Крыўцуна Я.П.;
асоб, якія ўдзельнічалі ў разглядзе справы:
Бярнацкай В.С., прадстаўніка АНА ДПА «ІСПБ» (па даверанасці);
прадстаўнікоў упаўнаважаных органаў дзяржаў – членаў Еўразійскага эканамічнага саюза (далей адпаведна – дзяржавы-члены, Саюз), у кампетэнцыю якіх уваходзяць рэалізацыя і (або) правядзенне канкурэнтнай (антыманапольнай) палітыкі (пры дапамозе відэа-канферэнц-сувязі):
Абраменка А.М., начальніка Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Мельнікавай Т.І., кансультанта Упраўлення сацыяльнай сферы і паслуг Міністэрства антыманапольнага рэгулявання і гандлю Рэспублікі Беларусь;
Сагдат Ж.Б., галоўнага эксперта Кіравання эканамічнай інтэграцыі Агенцтва па абароне і развіцці канкурэнцыі Рэспублікі Казахстан;
Скляравай Я.В., намесніка начальніка Упраўлення кантролю рэкламы і нядобрасумленнай канкурэнцыі Федэральнай антыманапольнай службы;
Шамякінай Г.А., намесніка начальніка аддзела міжнародных праектаў Кіравання міжнароднага эканамічнага супрацоўніцтва Федэральнай антыманапольнай службы;
Жарынава У.С., прадстаўніка АНА ДПА «ІСПБ» (па даверанасці);
пры адсутнасці адказчыкаў (іх прадстаўнікоў).
Па выніках разгляду справы ўстаноўлена наступнае.
У адпаведнасці з Пратаколам, Парадкам правядзення расследавання і Методыкай ацэнкі стану канкурэнцыі, зацверджанай Рашэннем Савета Еўразійскай эканамічнай камісіі ад 30 студзеня 2013 г. № 7 (далей – Методыка), Дэпартаментам у ходзе расследавання ў пісьмовай форме запытана інфармацыя ў органаў дзяржаў-членаў, фізічных і юрыдычных асоб па фактах, выкладзеных у заяве.
Згодна з пунктам 4 Методыкі пры расследаванні парушэнняў забарон, устаноўленых пунктам 2 артыкула 76 Дагавора, ацэнка стану канкурэнцыі можа абмежавацца папярэднім вызначэннем тавару, якое праводзіцца ў адпаведнасці з пунктам 15 Методыкі.
У адпаведнасці з пунктам 11 Пратакола і пунктамі 61–63 Методыкі асноўныя вывады, зробленыя на кожным этапе ацэнкі стану канкурэнцыі, выкладзены ў той частцы, у якой не парушаюцца патрабаванні, што прад’яўляюцца да аховы канфідэнцыяльнай інфармацыі.
Згодна з палажэннямі раздзела II Методыкі часавы інтэрвал даследавання рынку вызначаны з 1 студзеня 2015 г. па 31 снежня 2020 г.
На падставе абзаца сёмага пункта 4 і з улікам палажэнняў пункта 15 Методыкі ажыццёўлена папярэдняе вызначэнне тавару і ў якасці прадуктовых меж таварнага рынку вызначана наступнае.
Сертыфікацыя СРА (Certified Public Accountant) уяўляе сабой працэс і з’яўляецца спосабам і сродкам пацвярджэння ўзроўню кваліфікацыі і кампетэнцыі спецыяліста адпаведнай сферы, па яго выніках выдаецца сертыфікат. Для атрымання і (або) пацвярджэння сертыфіката патрабуецца выкананне пэўных умоў, якія прадугледжваюць атрыманне раду паслуг на аплатнай і (або) на безаплатнай аснове, якія прадастаўляюцца як вызначанымі ўдзельнікамі рынку, так і староннімі арганізацыямі.
Міжнародная сертыфікацыя СРА праводзіцца American Institute of Certified Public Accountants (AICPA), зарэгістраваным у Злучаных Штатах Амерыкі суб’ектам гаспадарання, які з’яўляецца нацыянальнай арганізацыяй, што заснавана ў 1887 годзе і аб’ядноўвае прафесійных спецыялістаў у галіне бухгалтарскага ўліку, аўдыту і падаткаў.
Кваліфікацыя CPA прысвойваецца AICPA кандыдату па выніках праходжання ім экзаменаў, пацвярджае прафесійныя веды ў галіне аўдыту, гаспадарчага права, фінансавага ўліку, справаздачнасці, падаткаабкладання і з’яўляецца спосабам пацвярджэння кваліфікацыі прафесійнага бухгалтара, а таксама можа ўключацца ў якасці патрабавання пры адборы спецыяліста.
Прымаючы пад увагу, што сертыфікацыя CPA распрацоўвалася з улікам заканадаўчых і практычных патрабаванняў заканадаўства Злучаных Штатаў Амерыкі ў адпаведнай прафесійнай дзейнасці, у 2001 годзе Міжнародным саветам сертыфікаваных бухгалтараў і аўдытараў (у наступным перарэгістраваным з найменнем «Еўразійскі савет сертыфікаваных бухгалтараў і аўдытараў», аб’яднанне юрыдычных асоб у форме асацыяцыі, далей – Асацыяцыя «ЕССБА») пры падтрымцы Агенцтва Злучаных Штатаў Амерыкі па міжнародным развіцці (USAID) распрацавана і ўкаранёна, у тым ліку для дзяржаў-членаў, сістэма сертыфікацыі для пацвярджэння кваліфікацыі сертыфікаванага міжнароднага прафесійнага бухгалтара (Certified International Professional Accountant, далей – CIPA).
CIPA – сістэма пацвярджэння прафесійнай кваліфікацыі ў галіне бухгалтарскага ўліку, якая ўлічвае стандарты адукацыі Міжнароднай федэрацыі бухгалтараў (IFAC) і тыпавую вучэбную праграму падрыхтоўкі бухгалтараў, зацверджаную Канферэнцыяй ААН па гандлі і развіцці (ЮНКТАД), і прадугледжвае неабходнасць праходжання 7 экзаменаў і 2 узроўняў сертыфікацыі (сертыфікаваны бухгалтар-практык (Certified Accounting Practitioner, далей – CAP) і сертыфікаваны міжнародны прафесійны бухгалтар (СІРА)).
У матэрыялах справы прадстаўлена інфармацыя аб наяўнасці і абарачэнні ў Рэспубліцы Казахстан, Кыргызскай Рэспубліцы і Расійскай Федэрацыі праграм СРА EURASIA (Рэспубліка Казахстан), CIPA (Кыргызская Рэспубліка) і СРА (Расійская Федэрацыя), якія ўяўляюць сабой комплекс паслуг па навучанні, кантролі атрыманых ведаў (экзаменаў), праверцы адпаведнасці патрабаванням вопыту працы, наяўнасці вышэйшай адукацыі, удзелу ў прафесійных асацыяцыях або аб’яднаннях бухгалтараў, а таксама паслуг павышэння кваліфікацыі або яе падтрымання і мерапрыемстваў па павышэнні ўзроўню ведаў, кампетэнцый і інш. Удзел ва ўказаных праграмах пацвярджаецца адпаведнымі сертыфікатамі.
Згодна з матэрыяламі справы, у тым ліку па выніках праведзенага аналізу заканадаўства Рэспублікі Казахстан, Кыргызскай Рэспублікі і Расійскай Федэрацыі, вызначана, што дзейнасць па сертыфікацыі ў рамках праграм СРА EURASIA (Рэспубліка Казахстан), CIPA (Кыргызская Рэспубліка) і СРА (Расійская Федэрацыя), уключаючы паслугі навучання, патрэбнага для праходжання адпаведнай сертыфікацыі, а таксама адпаведнага кантролю атрыманых ведаў (экзаменаў), не ліцэнзуецца.
Праграмы СРА EURASIA (Рэспубліка Казахстан), CIPA (Кыргызская Рэспубліка) і СРА (Расійская Федэрацыя) не маюць асобага прававога рэгулявання як на ўзроўні заканадаўства адпаведных дзяржаў-членаў, так і на ўзроўні права Саюза.
Дакументам, які пацвярджае выкананне патрабаванняў адпаведнай праграмы, а таксама паспяховае праходжанне кантролю атрыманых ведаў (экзаменаў), з’яўляецца сертыфікат.
З прадстаўленых у матэрыялах справы дагавораў аб прадастаўленні паслуг у рамках указаных праграм вынікае, што комплекс паслуг, неабходных для праходжання адпаведнай сертыфікацыі, можа рэалізоўвацца як у рамках аднаго дагавора, так і асобна, адным або рознымі суб’ектамі гаспадарання. Пры гэтым пацвярджэннем аказання паслугі і яе дастатковасці для адпаведнай працэдуры сертыфікацыі з’яўляецца прызнанне адпаведнага пастаўшчыка паслуг з боку арганізацыі, якая ажыццяўляе выдачу сертыфіката.
З улікам вышэйпададзенага ў якасці прадуктовых меж неабходна разглядаць комплекс паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРА EURASIA (далей – таварны рынак).
Пунктам 2 Крытэрыяў аднясення рынку да трансгранічнага, зацверджаных Рашэннем Вышэйшага Еўразійскага эканамічнага савета ад 19 снежня 2012 г. № 29 (далей – Крытэрыі), вызначана, што з мэтай прымянення агульных правіл канкурэнцыі, устаноўленых артыкулам 76 Дагавора, рынак адносіцца да трансгранічнага, калі геаграфічныя межы таварнага рынку ахопліваюць тэрыторыі дзвюх і больш дзяржаў-членаў. Пунктам 3 Крытэрыяў вызначана, што стрыманне парушэнняў суб’ектамі гаспадарання забарон, устаноўленых пунктам 2 артыкула 76 Дагавора, ажыццяўляецца Камісіяй, калі суб’ект гаспадарання, дзеянні якога парушаюць устаноўленую забарону, і суб’ект гаспадарання-канкурэнт (канкурэнты), якому прычынены або можа быць прычынены ўрон або нанесена або можа быць нанесена шкода дзелавой рэпутацыі ў выніку ўчынення такіх дзеянняў, зарэгістраваны на тэрыторыях розных дзяржаў-членаў. Заўвагай да ўказанага пункта агаворваецца, што ўказаныя палажэнні Крытэрыяў, якія адносяцца да суб’ектаў гаспадарання, распаўсюджваюцца на групу асоб.
Згодна з матэрыяламі справы, у тым ліку паясненнямі АНА ДПА «ІСПБ» і адказчыкаў, прадстаўленымі ў рамках разгляду справы, устаноўлена, што для аказання паслуг, неабходных для правядзення сертыфікацыі і атрымання пацвярджальнага сертыфіката, адсутнічаюць абмежаванні як у дачыненні да тэрыторыі іх прадастаўлення, так і грамадзянства і (або) месца рэгістрацыі асобы, якая мае намер яго атрымаць.
Такім чынам, пакупнік (заказчык) набывае (заказвае) паслугу, або мае эканамічную, тэхнічную або іншую магчымасць набыцця паслугі, або лічыць мэтазгодным набыць паслугу, але пры гэтым не мае такой магчымасці, ці лічыць немэтазгодным набываць яе па-за геаграфічнымі межамі таварнага рынку, які ахоплівае тэрыторыі дзвюх і больш дзяржаў-членаў, а менавіта Рэспублікі Казахстан, Кыргызскай Рэспублікі і Расійскай Федэрацыі.
Кіруючыся пунктам 26 Методыкі, на падставе пункта 2 артыкула 74 і пункта 7 артыкула 76 Дагавора, пункта 9 Пратакола і пунктаў 1–3 Крытэрыяў, згодна з інфармацыяй, прадстаўленай у матэрыялах справы, зыходзячы з наяўнасці магчымасці набыцця і аказання комплексу паслуг, неабходных для праходжання адпаведнай сертыфікацыі, як у цэлым, так і часткова на тэрыторыях Рэспублікі Казахстан, Кыргызскай Рэспублікі і Расійскай Федэрацыі, Камісія прыйшла да вываду, што таварны рынак з’яўляецца трансгранічным.
Згодна з матэрыяламі справы паслугі, якія ўваходзяць у комплекс паслуг, неабходных для праходжання адпаведнай сертыфікацыі, прадастаўляюцца і могуць прадастаўляцца:
у Рэспубліцы Казахстан – ПАБ «ППБ РК», САА «ЕІСПБ» і грамадскім аб’яднаннем «CPAKazakhstan»;
у Кыргызскай Рэспубліцы – установай «СІПАЕН», ГА «ІПБІАК» і грамадскім аб’яднаннем «АБА» (далей – ГА «АБА»);
у Расійскай Федэрацыі – АНА ДПА «ІСПБ» і некамерцыйным партнёрствам «Сертыфікаваны прафесійны бухгалтар» (далей – НП «СПБ»).
Улічваючы выкладзенае і той факт, што таварны рынак з’яўляецца трансгранічным, на падставе пункта 2 артыкула 74 Дагавора, пункта 9 Пратакола і пункта 3 Крытэрыяў, а таксама ў сувязі з тым, што АНА ДПА «ІСПБ» зарэгістравана на тэрыторыі Расійскай Федэрацыі, а адказчыкі – на тэрыторыях Рэспублікі Казахстан і Кыргызскай Рэспублікі, стрыманне парушэнняў пункта 2 артыкула 76 Дагавора ў дадзеным выпадку адносіцца да кампетэнцыі Камісіі.
У сувязі з тым, што для стрымання парушэнняў пункта 2 артыкула 76 Дагавора няма юрыдычна значных наступстваў ад разліку аб’ёму таварнага рынку і яго канцэнтрацыі, такія разлікі не праводзіліся.
Непераадольных бар’ераў для ўваходу на таварны рынак зыходзячы з матэрыялаў справы не ўстаноўлена.
Па выніках разгляду матэрыялаў справы, у тым ліку па выніках заслухоўвання асоб, якія ўдзельнічаюць у разглядзе справы, даследавання доказаў, меркаванняў і тлумачэнняў указаных асоб адносна доказаў, прадстаўленых іншымі асобамі, якія ўдзельнічаюць у справе, у рамках пасяджэнняў камісіі па разглядзе справы ўстаноўлена наступнае.
15 чэрвеня 2015 г. паміж Асацыяцыяй «ЕССБА» (першы праваўладальнік зарэгістраваных таварных знакаў праграмы CIPA) і ПАБ «ППБ РК» заключана міравае пагадненне (зацверджана вызначэннем раённага суда Аўэзаўскага раёна г. Алматы ад 24 ліпеня 2015 г. № 2), згодна з якім ПАБ «ППБ РК» перададзены выключныя правы на праграму CIPA і таварныя знакі з пасведчаннямі № 18756, № 18757, № IR863397, якія індывідуалізуюць указаную праграму (далей – таварныя знакі).
23 снежня 2016 г. ПАБ «ППБ РК» і САА «ЕІСПБ» заключылі дагавор уступкі выключных правоў на таварныя знакі і праграму CIPA.
7 чэрвеня 2017 г. САА «ЕІСПБ» і ГА «ІПБІАК» дасягнулі пагаднення аб уступцы выключных правоў на таварныя знакі і праграму CIPA.
8 верасня 2017 г. ГА «ІПБІАК» і кампанія JPM ASSET MANAGEMENT PTE. LTD (Рэспубліка Сінгапур) заключылі дагавор уступкі выключных правоў на таварныя знакі і праграму CIPA.
Згодна з данымі рэестра Сусветнай арганізацыі інтэлектуальнай уласнасці 12 красавіка 2019 г. зарэгістраваны пераход права на таварныя знакі і праграму CIPA (змена ўладальніка) да JPM ASSET MANAGEMENT PTE. LTD (Рэспубліка Сінгапур).
Такім чынам, за часавы перыяд даследавання таварнага рынку шматразова рэгістравалася змена ўладальніка выключных правоў на таварныя знакі і праграму CIPA, якая выкарыстоўваецца пры прадастаўленні паслуг сертыфікацыі CIPA.
У перыяд з 2017 года па цяперашні час выключныя правы на таварныя знакі і праграму CIPA, а таксама пытанні правамернасці іх выкарыстанні з’яўляюцца прадметам судовых разбораў у Рэспубліцы Казахстан і ў Расійскай Федэрацыі. Інфармацыя аб судовых разборах была вядомая ўдзельнікам здзелак як у перыяд, што папярэднічаў здзелкам, так і пасля.
Асацыяцыя «ЕССБА» прадставіла інфармацыю, згодна з якой колькасць удзельнікаў праграмы, якія жадаюць атрымаць сертыфікат CIPA, у даследуемы перыяд знізілася, такім чынам за перыяд з 15 чэрвеня 2015 г. па 31 снежня 2020 г. выручка Асацыяцыі «ЕССБА» зменшылася, у тым ліку выручка членаў Асацыяцыі «ЕССБА» і акрэдытаваных імі арганізацый.
Некамерцыйнае партнёрства «Палата прафесійных бухгалтараў і аўдытараў» (далей – НП «ППБА») прадставіла інфармацыю, згодна з якой у перыяд з 2015 года па 2020 год яно не займалася сертыфікацыяй CIPA з прычыны таго, што ў дачыненні да сертыфікацыі ва ўказаны перыяд склаўся негатыўны інфармацыйны фон і спажыўцы адмаўляліся ад навучання для атрымання гэтых сертыфікатаў. У сувязі з гэтым праводзілася менш экзаменаў і колькасць выдадзеных сертыфікатаў таксама скарацілася.
НП «СПБ» прадставіла інфармацыю, згодна з якой зацяжныя судовыя разборы, звязаныя з вяртаннем праграмы і таварных знакаў CIPA у Асацыяцыю «ЕССБА», падрываюць давер да праграмы спажыўцоў (удзельнікаў сертыфікацыі па праграме CIPA), працадаўцаў і дзяржаўных органаў і выклікаюць сумненні ў тым, што Асацыяцыя «ЕССБА» і яе члены маюць права аказваць паслугі ў рамках сертыфікацыі CIPA.
ГА «АБА» паведаміла аб прычыненні ўрону сваёй дзелавой рэпутацыі і рэпутацыі праграмы CIPA з прычыны наяўнасці ўказаных судовых разбораў.
Публічнае акцыянернае таварыства «Палата аўдытараў Рэспублікі Казахстан» указала на тое, што зацяжныя судовыя разборы па пытанні вяртання інтэлектуальнай уласнасці (таварнага знака СІРА па пасведчанні № 18756, таварнага знака СІРА па міжнароднай рэгістрацыі № 863397, праграмнага забеспячэння дысцыплін 1-га і 2-га ўзроўню праграмы сертыфікацыі СІРА на рускай мове) Асацыяцыі «ЕССБА» падрываюць давер спажыўцоў (удзельнікаў сертыфікацыі па праграме СІРА), працадаўцаў і дзяржаўных органаў і выклікаюць сумненні ў праве Асацыяцыі «ЕССБА» праводзіць такую сертыфікацыю.
Прафесійная арганізацыя бухгалтараў «Саюз бухгалтараў і бухгалтарскіх арганізацый Казахстана» ўказала на тое, што ў цяперашні час пастаянна сутыкаецца з праблемамі, звязанымі з развіццём і выкарыстаннем праграмы СІРА (распрацаванай і ўкаранёнай Асацыяцыяй «ЕССБА») і выдачай сертыфікатаў па ёй, паколькі Сусветная арганізацыя інтэлектуальнай уласнасці (САІУ) паведаміла, што Асацыяцыя «ЕССБА» не з’яўляецца ўласнікам вышэйуказанага таварнага знака. Указаныя акалічнасці для спажыўца комплексу паслуг, неабходных для праходжання адпаведнай сертыфікацыі, з’яўляюцца прычынай адмовы ў атрыманні такіх паслуг у Асацыяцыі «ЕССБА».
АНА ДПА «ІСПБ» і вышэйуказанымі асобамі паведамляецца, што выкладзеныя вышэйшыя факты ў сваёй сукупнасці могуць сведчыць аб тым, што дзеянні ПАБ «ППБ РК», САА «ЕІСПБ» і ГА «ІПБІАК» па заключэнні дагавораў аб перадачы таварных знакаў праграмы CIPA былі накіраваны на атрыманне пераваг пры ажыццяўленні прадпрымальніцкай дзейнасці дзякуючы:
наяўнасці ў выніку ажыццяўлення такіх дзеянняў у ПАБ «ППБ РК», САА «ЕІСПБ» і ГА «ІПБІАК» права на аднаасобнае выкарыстанне праграмы сертыфікацыі, якая ўтрымлівае ў найменні таварны знак CIPA, праваўладальнікам якога з’яўляліся ПАБ «ППБ РК», САА «ЕІСПБ» і ГА «ІПБІАК», пры гэтым права выкарыстання праграмы CIPA і таварных знакаў, якія індывідуалізуюць яе, належыць у роўнай ступені членам Асацыяцыі «ЕССБА» і акрэдытаваным імі арганізацыям;
прычыненню шкоды дзелавой рэпутацыі канкурэнтаў.
Для аховы сваіх праграм сертыфікацыі САА «ЕІСПБ» і АНА ДПА «ІСПБ» зарэгістравалі і выкарыстоўваюць у сваёй дзейнасці падобныя таварныя знакі, якія індывідуалізуюць іх як асоб, якія прадастаўляюць комплекс паслуг, неабходных для праходжання адпаведнай сертыфікацыі, якія маюць прыярытэт.
САА «ЕІСПБ» 6 кастрычніка 2020 г. падала пярэчанне ў Федэральную службу па інтэлектуальнай уласнасці (далей – Роспатэнт) адносна прадастаўлення аховы таварнаму знаку АНА ДПА «ІСПБ» па пасведчанні № 562793 (EICPA).
АНА ДПА «ІСПБ» у водгуку праваўладальніка на вышэйуказанае пярэчанне паказала, што ўладальнікам аўтарскага права на стварэнне дызайну (графічны знак, пазней зарэгістраваны ў Роспатэнце ў якасці таварнага знака па пасведчанні ад 26 студзеня 2016 г. № 562793) з’яўляецца Жарынаў У.С., у якасці доказу прадставіўшы дублікат акта аб экспертным даследаванні ад 25 лістапада 2020 г. № 4269/21-6-20, выкананым старшым дзяржаўным судовым экспертам федэральнай бюджэтнай установы «Расійскі федэральны цэнтр судовай экспертызы» пры Міністэрстве юстыцыі Расійскай Федэрацыі, а таксама заключэнне ад 17 лістапада 2020 г. № 1711/20.
САА «ЕІСПБ» у рамках разгляду пярэчання адносна прадастаўлення аховы таварнаму знаку па пасведчанні № 562793 указала, што выява, зарэгістраваная ў якасці таварнага знака, была створана для ПАБ «ППБ РК» па дагаворы ад 5 сакавіка 2014 г. № 20140305 на стварэнне дызайну таварнага знака з дызайнерам Абжанавай З.А., для доказу прадставіўшы ўказаны дагавор.
АНА ДПА «ІСПБ» у дапаўненне да водгуку праваўладальніка на вышэйуказанае пярэчанне прадставіла заключэнне ад 17 лістапада 2020 г. № 207-11/2020, згодна з якім подпісы ў дагаворы выкананы рознымі асобамі.
АНА ДПА «ІСПБ» і САА «ЕІСПБ» зарэгістравалі ў якасці таварных знакаў і выкарыстоўваюць у сваёй дзейнасці падобныя знакі (CPAEURASIA і СРА EURASIA).
Дата рэгістрацыі АНА ДПА «ІСПБ» слоўнага таварнага знака па пасведчанні № 691746 (CPAEURASIA) – 15 студзеня 2019 г. (прававая ахова таварнага знака прадастаўлена на тэрыторыі Расійскай Федэрацыі).
Згодна з данымі партала інфармацыйнай сістэмы САІУ (па адрасе: https://branddb.wipo.int/branddb/en/) САА «ЕІСПБ» пад рэгістрацыйным нумарам № 1375880 зарэгістраваны камбінаваны таварны знак «СРА EURASIA» – дата рэгістрацыі 9 сакавіка 2017 г. (прававая ахова таварнага знака поўнасцю прадастаўлена на тэрыторыях Кыргызскай Рэспублікі з 23 лістапада 2017 г. і Рэспублікі Беларусь з 9 жніўня 2018 г., на тэрыторыі Расійскай Федэрацыі ахоўваецца толькі графічны элемент знака з 7 сакавіка 2019 г.), па пасведчанні № 62076 зарэгістраваны слоўны таварны знак «СРА EURASIA» – дата рэгістрацыі 9 лістапада 2018 г. (прававая ахова прадастаўлена на тэрыторыі Рэспублікі Казахстан) і па міжнароднай рэгістрацыі № 1411295 зарэгістраваны слоўны таварны знак «СРА EURASIA» – дата рэгістрацыі 16 красавіка 2018 г. (прававая ахова таварнага знака прадастаўлена поўнасцю на тэрыторыі Рэспублікі Беларусь з 7 сакавіка 2019 г., на тэрыторыі Кыргызскай Рэспублікі з 6 жніўня 2020 г. – па 5 класах Міжнароднай класіфікацыі тавараў і паслуг).
АНА ДПА «ІСПБ» і САА «ЕІСПБ» прадставілі інфармацыю, якая пацвярджае выкарыстанне ўказаных абазначэнняў у сваёй дзейнасці.
Згодна з матэрыяламі справы першапачатковым распрацоўшчыкам праграмы CIPA з’яўлялася Асацыяцыя «ЕССБА», што пацвярджаецца яе статутам і звесткамі, прадстаўленымі Асацыяцыяй «ЕССБА» і яе членамі.
Трохкампанентная праграма CIPA была распрацавана на базе тыпавой вучэбнай праграмы падрыхтоўкі бухгалтараў, зацверджанай у 2002 годзе Канферэнцыяй ААН па гандлі і развіцці (ЮНКТАД), і прадугледжвае праходжанне 7 экзаменаў і 2 узроўняў сертыфікацыі (CAP і CIPA адпаведна).
У адпаведнасці з палажэннем аб сертыфікацыі CIPA ад 31 кастрычніка 2002 г., зацверджаным агульным сходам членаў Міжнароднага савета сертыфікаваных бухгалтараў і аўдытараў, адміністраванне экзаменаў па гэтай праграме ажыццяўляе незалежная экзаменацыйная сетка – Certified International Professional Accountant Examination Network (далей – CIPA-EN Inc.). Для рэалізацыі ўказанага палажэння ў кожнай дзяржаве-члене былі створаны акрэдытаваныя прадстаўніцтвы кампаніі CIPA-EN Inc., якія валодалі паўнамоцтвамі па адміністраванні экзаменаў.
У Кыргызскай Рэспубліцы прадстаўніцтва CIPA-EN Inc. было заснавана ў 2004 годзе. Права на выкарыстанне праграмы CIPA і таварных знакаў, якія індывідуалізуюць яе, належала ў роўнай ступені членам Асацыяцыі «ЕССБА» і акрэдытаваным імі арганізацыям.
Згодна з пасведчаннем аб дзяржаўнай рэгістрацыі ўстанова «СІПАЕН» была створана 1 лютага 2013 г. (у 2017 годзе была перарэгістравана).
У адпаведнасці са статутам установа «СІПАЕН» ажыццяўляе ў тым ліку правядзенне незалежных кваліфікацыйных экзаменаў і забеспячэнне высокапрафесійнай сістэмы ацэнкі атрыманых ведаў. У прадстаўленых у матэрыялах справы пісьмах установа «СІПАЕН» указвае, што ажыццяўляе дзейнасць па адміністраванні экзаменаў CIPA і выдачы сертыфікатаў.
Установе «СІПАЕН» належаць правы на таварныя знакі № 15306 і № IR1408102, якія выкарыстоўваюцца ёй для індывідуалізацыі праграмы CIPA.
Такім чынам, асобамі, якія пачалі аказваць паслугі па сертыфікацыі CIPA (у тым ліку ў дзяржавах-членах), з’яўляліся толькі Асацыяцыя «ЕССБА», члены Асацыяцыі «ЕССБА» і акрэдытаваныя імі арганізацыі.
Установа «СІПАЕН» пазіцыянуе сябе як новы праваўладальнік праграмы CIPA, якая належала раней Асацыяцыі «ЕССБА».
Так, у інфармацыйна-тэлекамунікацыйнай сетцы «Інтэрнэт» (далей – сетка Інтэрнэт) па адрасе http://cipaprogram.org/news/74-rebrending-mezhdunarodnoy-sertifikacii-cipa-zaregistrirovan-vsemirnoy-organizaciey-intellektualnoy-sobstvennosti.html было размешчана для нявызначанага кола асоб інфармацыйнае паведамленне наступнага зместу:
«Праграма CIPA ужо на працягу амаль 20 гадоў захоўвае сваю актуальнасць, запатрабаванасць і статус праграмы, якая гарантуе аб’ектыўную і бесстароннюю ацэнку ведаў і навыкаў спецыялістаў у галіне бухгалтэрыі і аўдыту. Праграма CIPA пастаянна абнаўляецца ў адпаведнасці з патрабаваннямі Міжнароднай Федэрацыі Бухгалтараў, Камітэта па МСФС.
Праграма CIPA – міжнародная праграма прафесійнай сертыфікацыі бухгалтараў абвясціла з пачатку 2018 года аб рэбрэндынгу – з мэтай узмацнення аховы і ідэнтыфікацыі».
Установа «СІПАЕН» на сваім сайце ў сетцы Інтэрнэт у раздзеле «Сапраўднасць сертыфікатаў CIPA» размясціла ўзоры сертыфікатаў, якія выдаваліся з пачатку дзейнасці Асацыяцыі «ЕССБА», гэта значыць у той перыяд, калі яна яшчэ не была зарэгістравана ў якасці юрыдычнай асобы і не ажыццяўляла дзейнасць па сертыфікацыі па праграме CIPA.
Зыходзячы з параўнання даных аб структуры праграмы CIPA (уключаючы палажэнні аб сертыфікацыі CIPA установы «СІПАЕН» і Асацыяцыі «ЕССБА»), інфармацыі аб рэкамендаванай літаратуры, вучэбных праграмах, датах правядзення экзаменаў, парадку ўдзелу ў экзаменах вынікае, што праграма CIPA, якая рэалізоўвалася Асацыяцыяй «ЕССБА» і яе членамі ў перыяд з 2002 года па 2015 год, і праграма CIPA, якая рэалізуецца ўстановай «СІПАЕН» з канца 2017 года па 2020 год, з’яўляюцца падобнымі.
Нарматыўныя дакументы ўстановы «СІПАЕН», што рэгулююць правядзенне ўказанай сертыфікацыі, аналагічныя нарматыўным дакументам Асацыяцыі «ЕССБА», а планы правядзення і змест экзаменаў установы «СІПАЕН» (у частцы тэм і ацэначных крытэрыяў) аналагічныя планам правядзення і зместу экзаменаў Асацыяцыі «ЕССБА» (з нязначнымі змяненнямі).
Такім чынам, паслугі па сертыфікацыі, якія аказваюцца ў рамках праграмы CIPA установай «СІПАЕН», ГА «ІПБІАК» і членамі Асацыяцыі «ЕССБА» (у прыватнасці, АНА ДПА «ІСПБ», НП «СПБ» і ГА «АБА»), з’яўляюцца падобнымі.
Камбінаваныя таварныя знакі CIPA па пасведчаннях № 18756, № 18757 і № IR863397 і па пасведчаннях № 15306 і № IR1408102, якія належаць установе «СІПАЕН» і ўяўляюць сабой абрэвіятуру «CIPA» (№ 1359932 і № 18757), тоесныя (у выніку выкарыстання ў іх аднолькавых сімвалаў і падобных шрыфтоў).
Асацыяцыя «ЕССБА» ўказала, што дызайн таварнага знака CIPA быў распрацаваны кампаніяй CIPA-EN Inc., якая ажыццявіла першасную рэгістрацыю таварнага знака з гэтым дызайнам у 2004 годзе і пасля дала згоду на рэгістрацыю Асацыяцыяй «ЕССБА» таварных знакаў у 2005 годзе.
Такім чынам, можна зрабіць вывад, што выключнае права на стварэнне дызайну, якое пасля было зарэгістравана Асацыяцыяй «ЕССБА» ў якасці камбінаванага таварнага знака па пасведчанні № 18756 і па міжнароднай рэгістрацыі № 8633297, належала кампаніі CIPA-EN Inc.
АНА ДПА «ІСПБ» прадставіла заключэнне патэнтнага паверанага ад 23 мая 2021 г. № 3-2021 Шылавай М.А. аб наяўнасці падабенства камбінаванага абазначэння па міжнароднай рэгістрацыі № 863397 з камбінаваным абазначэннем па міжнароднай рэгістрацыі № 1408102 да ступені змешвання. Акрамя таго, у ходзе праведзенай экспертызы было ўстаноўлена, што абазначэнне, зарэгістраванае па міжнароднай рэгістрацыі № 1408102, уяўляе сабой перапрацаванае абазначэнне, зарэгістраванае па міжнароднай рэгістрацыі № 863397.
Асацыяцыя «ЕССБА» паведаміла, што агульны сход членаў Асацыяцыі «ЕССБА» не прымаў рашэння аб змяненні дызайну таварнага знака CIPA. Установа «СІПАЕН» не прадставіла доказаў наяўнасці ў яе згоды на перапрацоўку і выкарыстанне зыходнага твору дызайну таварнага знака CIPA, а паведаміла, што з’яўляецца праваўладальнікам таварнага знака CIPA і самастойна зарэгістравала падобны знак у САІУ.
Прававая ахова новых таварных знакаў CIPA па пасведчаннях № 1359932 і № IR1408102 прадастаўляецца на тэрыторыях Кыргызскай Рэспублікі і Расійскай Федэрацыі. На тэрыторыі Рэспублікі Казахстан у прадастаўленні прававой аховы таварным знакам было адмоўлена.
Гэтыя факты сведчаць аб тым, што дзеянні ўстановы «СІПАЕН» па рэгістрацыі таварных знакаў па пасведчаннях № 1359932 і № IR1408102 накіраваны на атрыманне пераваг пры ажыццяўленні прадпрымальніцкай дзейнасці пры дапамозе рэгістрацыі і ўвядзення ў грамадзянскі абарот паслуг, неабходных для сертыфікацыі CIPA, з выкарыстаннем сродку індывідуалізацыі тавару (таварнага знака), у абазначэнні якога выкарыстоўваецца абрэвіятура «CIPA», для прасоўвання сваіх паслуг пры дапамозе іх змешвання з паслугамі канкурэнтаў.
Згодна са статутам Асацыяцыя «ЕССБА» з’яўляецца юрыдычнай асобай, якая ажыццяўляе сваю дзейнасць у форме асацыяцыі, заснаванай на членстве. Статут Асацыяцыі «ЕССБА» прадугледжвае 2 катэгорыі членаў (правадзейныя і асацыяваныя) і ўстанаўлівае, што членамі Асацыяцыі «ЕССБА» з’яўляюцца некамерцыйныя няўрадавыя прафесійныя аб’яднанні, у тым ліку прафесійныя арганізацыі ў сферы бухгалтарскага ўліку, членамі якіх з’яўляюцца фізічныя асобы, сертыфікаваныя па міжнародна прызнаных праграмах, а таксама аб’яднанні фізічных асоб, якія ажыццяўляюць дзейнасць у сферы бухгалтарскага ўліку і (або) аўдыту, або прафесійныя арганізацыі, заснаваныя на членстве фізічных або юрыдычных асоб.
У сетцы Інтэрнэт па адрасе cpaeurasia.org САА «ЕІСПБ» для нявызначанага кола асоб размясціла наступную інфармацыю:
«Суполка з абмежаванай адказнасцю, зарэгістраваная ў Рэспубліцы Казахстан – членская арганізацыя, якая сертыфікуе па праграмах CPA Eurasia. Структура EICPA: Наглядальны Савет EICPA. Камітэты EICPA: Кваліфікацыйны камітэт; Камітэт па стандартах; Камітэт па этыцы/дысцыплінарны камітэт; Камітэт па экзаменах; Апеляцыйны камітэт. Камітэты сфарміраваны з экспертаў – прадстаўнікоў арганізацый членаў EICPA – выдатных экспертаў у сферы бухгалтарскага ўліку, аўдыту і фінансаў у краінах СНД. Члены EICPA: Прафесійныя арганізацыі (правадзейныя і асацыяваныя); Навучальныя арганізацыі (асацыяванае членства); Кансалтынгавыя кампаніі (асацыяванае членства); Аўдытарскія кампаніі (асацыяванае членства); Фізічныя асобы – уладальнікі сертыфікатаў CAP, CIPA, CPA EURASIA з тых краін, дзе ў EICPA няма афіцыйных прадстаўнікоў – Прафесійных арганізацый (асацыяванае членства)».
У адпаведнасці са статутам САА «ЕІСПБ» адзіным яго членам і заснавальнікам з’яўляецца ПАБ «ППБ РК».
САА «ЕІСПБ» з’яўляецца суполкай з абмежаванай адказнасцю, створанай у форме камерцыйнай юрыдычнай асобы са статутным капіталам. Членства ва ўказанай суполцы не прадугледжана.
Інфармацыя, размешчаная ў сетцы Інтэрнэт па адрасе cpaeurasia.org, сведчыць аб аналагічнасці структуры камітэтаў САА «ЕІСПБ» і камітэтаў Асацыяцыі «ЕССБА». Пры гэтым дакументы аб стварэнні і рэгуляванні дзейнасці ўказаных структур не прадстаўлены.
У адпаведнасці з прадстаўленай САА «ЕІСПБ» і ПАБ «ППБ РК» інфармацыяй аб праграме сертыфікацыі CPA EURASIA было вызначана падабенства патрабаванняў, якія прад’яўляюцца ў рамках праграмы сертыфікацыі CIPA (у тым ліку ў частцы дысцыплін, экзамены па якіх неабходна здаць у рамках сертыфікацыі), і знешняе візуальнае падабенства дызайну сертыфікатаў CIPA 1-га і 2-га ўзроўняў і сертыфікатаў CPA EURASIA 1-га і 2-га ўзроўняў, якія выдаюцца Асацыяцыяй «ЕССБА».
Паміж САА «ЕІСПБ» і ўстановай «СІПАЕН» 15 лютага 2017 г. было заключана пагадненне аб узаемным прызнанні сертыфікацыі. Гэтым пагадненнем быў прадугледжаны ўзаемны залік сертыфікатаў, якія выдаюцца па ўказаных праграмах, а таксама была ўстаноўлена адпаведнасць дысцыплін у рамках плана кожнага экзамену па кожнай дысцыпліне ў дачыненні да кожнага ўзроўню сертыфікацыі. У адпаведнасці з раздзелам III гэтага пагаднення ўдзельнікам праграмы CPA EURASIA разам з сертыфікатамі 1-га і 2-га ўзроўняў CPA EURASIA могуць быць выдадзены сертыфікаты CIPA 1-га і 2-га ўзроўняў адпаведна.
Удзельнікам праграмы CIPA можа быць выдадзены сертыфікат CPA EURASIA пасля здачы экзаменаў з улікам розніцы ў дысцыплінах паміж праграмамі (напрыклад, экзамену па прадмеце «Бізнес і прафесійная этыка»). Згодна з інфармацыяй, прадстаўленай установай «СІПАЕН», у перыяд з 15 лістапада 2017 г. па 31 снежня 2020 г. у рамках пагаднення аб узаемным прызнанні сертыфікатаў па праграмах CIPA і CPA EURASIA было выдадзена 565 сертыфікатаў CIPA у Рэспубліцы Казахстан і Кыргызскай Рэспубліцы.
Паводле даных установы «СІПАЕН», кошт выдачы сертыфікатаў CIPA 1-га ўзроўню ў рамках працэдуры ўзаемазаліку для грамадзян Рэспублікі Казахстан у 2017 годзе склаў 249 590 тэнге, у 2018 годзе – 1 611 350 тэнге, у 2019 годзе – 2 575 500 тэнге, у 2020 годзе – 1 750 140 тэнге.
Згодна з данымі, прадстаўленымі ўстановай «СІПАЕН», кошт выдачы сертыфікатаў CIPA 2-га ўзроўню ў рамках працэдуры ўзаемазаліку для грамадзян Рэспублікі Казахстан склаў у 2017 годзе 29 497 тэнге, у 2018 годзе – 656 565 тэнге, у 2019 годзе – 590 850 тэнге, у 2020 годзе – 1 191 762 тэнге.
Агульная колькасць сертыфікатаў CIPA 1-га ўзроўню, выдадзеных установай «СІПАЕН» грамадзянам Рэспублікі Казахстан, склала 243 адзінкі, сертыфікатаў CIPA 2-га ўзроўню – 73 адзінкі.
Такім чынам, сумесны даход, атрыманы ўстановай «СІПАЕН» ад выдачы сертыфікатаў у рамках працэдуры ўзаемазаліку, склаў 8 655 254 тэнге.
Агульная колькасць сертыфікатаў CIPA 1-га ўзроўню, выдадзеных установай «СІПАЕН» грамадзянам Кыргызскай Рэспублікі, склала 233 адзінкі, сертыфікатаў CIPA 2-га ўзроўню – 16 адзінак.
З прычыны адсутнасці магчымасці карыстання таварнымі знакамі «CIPA» ў сувязі з іх перадачай кампаніі, зарэгістраванай у Рэспубліцы Сінгапур, а таксама рэгістрацыі ўстановай «СІПАЕН» новых таварных знакаў «CIPA» арганізацыі-канкурэнты (АНА ДПА «ІСПБ» і ГА «АБА») і Асацыяцыя «ЕССБА» былі пазбаўлены магчымасці ажыццяўляць сертыфікацыю па праграме CIPA.
Згодна з інфармацыяй, прадстаўленай Асацыяцыяй «ЕССБА», за аналагічны перыяд 2015–2020 гадоў колькасць выдадзеных сертыфікатаў па праграме CIPA у Кыргызскай Рэспубліцы і Расійскай Федэрацыі значна знізілася і імкнулася да нуля. Асацыяцыя «ЕССБА» ва ўказаны перыяд выдала сертыфікаты CIPA у Рэспубліцы Казахстан 1-га ўзроўню – 229 адзінак і 2-га ўзроўню – 10 адзінак, у Расійскай Федэрацыі 1-га ўзроўню – 4 адзінкі і 2-га ўзроўню – 0 адзінак, у Кыргызскай Рэспубліцы – 0 адзінак. Пры гэтым у перыяд 2010–2015 гадоў было выдадзена больш за 1000 сертыфікатаў CIPA.
Доля сертыфікатаў CIPA, выдадзеных па выніках вышэйуказанай працэдуры ўзаемазаліку з сертыфікатам CPA EURASIA (сярод усіх сертыфікатаў CPA EURASIA), за перыяд з 2017 года па 2020 год склала 49,6 працэнта. За перыяд з 2017 года па 2020 год быў выдадзены толькі 1 сертыфікат 3-га ўзроўню CPA EURASIA.
Кошт выдачы сертыфіката CPA EURASIA і сертыфіката CIPA ПАБ «ППБ РК» 1-га і 2-га ўзроўняў супадае і складае 5 834 тэнге за сертыфікат 1-га ўзроўню і 8 751 тэнге за сертыфікат 2-га ўзроўню.
Паводле даных Асацыяцыі «ЕССБА», колькасць сертыфікатаў CIPA, выдадзеных у Рэспубліцы Казахстан, склала 123 сертыфікаты 1-га ўзроўню (CAP) і 5 сертыфікатаў 2-га ўзроўню (CIPA).
На падставе звестак аб колькасці выдадзеных сертыфікатаў, прадстаўленых САА «ЕІСПБ», вынікае, што вялікая частка ўсіх спажыўцоў паслугі ў Рэспубліцы Казахстан атрымала сертыфікаты CIPA 1-га і 2-га ўзроўняў, звяртаючыся па перазалік сертыфікатаў 1-га і 2-га ўзроўняў CPA EURASIA.
Праграма сертыфікацыі CPA EURASIA (паводле даных ПАБ «ППБ РК») была створана ў 2017 годзе, у той час як праграма сертыфікацыі CIPA – у 2001 годзе. У адпаведнасці са звесткамі аб праграме сертыфікацыі CPA EURASIA, прадстаўленымі ПАБ «ППБ РК», гэта праграма была не толькі распрацавана на аснове праграмы CIPA, але і развівае і дапаўняе яе. Пагадненне аб узаемным прызнанні сертыфікацыі CPA EURASIA і CIPA паміж САА «ЕІСПБ» і ўстановай «СІПАЕН» было заключана 15 лютага 2017 г.
ПАБ «ППБ РК» размясціла ў сетцы Інтэрнэт на сайце accountant.kz інфармацыйнае паведамленне для нявызначанага кола асоб наступнага зместу: «Міжнародная сертыфікацыя бухгалтараў CPA Eurasia працягвае развіццё сертыфікацыі CIPA». Аналагічная інфармацыя была размешчана 14 ліпеня 2017 г. у сетцы Інтэрнэт для нявызначанага кола асоб на сайце ГА «ІПБІАК», а 13 верасня 2019 г. на сайце САА «ЕІСПБ», якая з’яўляецца адміністратарам праграмы сертыфікацыі CPA EURASIA, для нявызначанага кола асоб была размешчана інфармацыя аб сертыфікацыі CPA EURASIA. Указаная інфармацыя садзейнічала фарміраванню ў спажыўцоў пераканання, што сертыфікацыя CPA EURASIA аналагічная сертыфікацыі CIPA, што магло пабудзіць нявызначанае кола асоб (спажыўцоў) скарыстацца такімі паслугамі па сертыфікацыі.
ПАБ «ППБ РК» у сетцы Інтэрнэт на сайце cipaprogram.org у раздзеле «Навіны» 21 кастрычніка 2015 г. размясціла інфармацыйнае паведамленне для нявызначанага кола асоб наступнага зместу: «Еўразійскі інстытут сертыфікаваных публічных бухгалтараў (далей па тэксце – EICPA) з’яўляецца новым уладальнікам сертыфікацыі CIPA і прадоўжыць работу ЕССБА па сертыфікацыі CIPA. Асацыяцыя EICPA з’яўляецца міжнародным аб’яднаннем, якое ўключае ў сябе многія прафесійныя арганізацыі бухгалтараў і аўдытараў з краін СНД».
ГА «ІПБІАК» на сваім афіцыйным сайце ў сетцы Інтэрнэт па адрасе uchet.kg размясціла інфармацыйнае паведамленне для нявызначанага кола асоб наступнага зместу: «ІПБА КР – член Еўразійскага Інстытута Сертыфікаваных Публічных Бухгалтараў (EICPA), праваўладальніка праграмы CIPA».
Установа «СІПАЕН», з’яўляючыся з 3 жніўня 2017 г. адміністратарам дамена cipaprogram.org, размясціла ў сетцы Інтэрнэт па адрасе cipaprogram.org у раздзелах «EICPA», «CIPA», «Сертыфікацыя CIPA» наступную інфармацыю для нявызначанага кола асоб:
«Еўразійскі Інстытут Сертыфікаваных Публічных Бухгалтараў. EICPA прадоўжыць работу ЕССБА ў Еўразійскім рэгіёне па садзейнічанні развіццю і павышэнню статусу прафесіі бухгалтара і аўдытара, укараненню і выкарыстанню міжнародных прафесійных стандартаў і прафесійнай этыкі, распрацаваных Міжнароднай Федэрацыяй Бухгалтараў (МФБ) і Камітэтам па Міжнародных Стандартах Бухгалтарскага Уліку (КМСБУ). Для дасягнення пастаўленай мэты EICPA ажыццяўляе наступныя віды дзейнасці: выпрацоўвае і падтрымлівае, на аснове рэкамендацый МФБ, адзіныя кваліфікацыйныя патрабаванні да прафесіі бухгалтара і аўдытара; удзельнічае ў стварэнні і дзейнасці адзінай сістэмы тэсціравання і сертыфікацыі бухгалтараў і аўдытараў; стварае Камітэты па розных відах дзейнасці EICPA; прадстаўляе інтарэсы членаў EICPA у міжнародных арганізацыях, дзяржаўных органах і прыватных структурах.
Пасля паспяховай здачы экзаменаў Вам неабходна ўступіць у прафесійную асацыяцыю, якая з’яўляецца членам EICPA. Пры ўмове выканання ўсіх кваліфікацыйных патрабаванняў, прафесійная асацыяцыя падае хадайніцтва ў CIPAEN з просьбай аб выдачы Вам сертыфіката».
САА «ЕІСПБ» інфармавала нявызначанае кола асоб аб тым, што прадоўжыць работу ЕССБА ў вышэйуказаным рэгіёне. Гэта магло садзейнічаць фарміраванню ў спажыўца пераканання, што згаданы ў паведамленнях Еўразійскі інстытут сертыфікаваных публічных бухгалтараў (EICPA) з’яўляецца правапераемнікам Асацыяцыі «ЕССБА». Пры гэтым САА «ЕІСПБ» не з’яўляецца правапераемнікам Асацыяцыі «ЕССБА».
САА «ЕІСПБ» з’яўляецца камерцыйнай арганізацыяй, створанай у арганізацыйна-прававой форме суполкі з абмежаванай адказнасцю, асноўнай мэтай дзейнасці якой з’яўляецца атрыманне прыбытку, для чаго САА «ЕІСПБ» мае права ажыццяўляць любыя віды камерцыйнай дзейнасці, прадугледжаныя яе статутам і не забароненыя заканадаўствам.
У адпаведнасці з пунктам 3.1 статута САА «ЕІСПБ» мэтай стварэння і дзейнасці САА «ЕІСПБ» з’яўляецца падрыхтоўка або перападрыхтоўка кадраў у галіне эканомікі Рэспублікі Казахстан, для рэалізацыі чаго ўказаная суполка ажыццяўляе адукацыйную дзейнасць у сферы паслявузаўскай і дадатковай прафесійнай адукацыі.
Згодна з інфармацыяй, прадстаўленай Асацыяцыяй «ЕССБА», яна не ўпаўнаважвала САА «ЕІСПБ» выступаць у якасці свайго прадстаўніка і яна не з’яўляецца яе правапераемнікам, таксама ўказаная суполка ёю не акрэдытавалася для прадастаўлення паслуг, неабходных для сертыфікацыі па праграме CIPA.
Распаўсюджванне недакладнай, скажонай і (або) не адпаведнай рэчаіснасці інфармацыі для нявызначанага кола асоб можа ўвесці спажыўцоў у зман аб дзейнасці САА «ЕІСПБ» як асобы, якая прадастаўляе паслугі ў рамках праграмы сертыфікацыі CIPA.
Установа «СІПАЕН» была зарэгістравана ў якасці юрыдычнай асобы ў 2013 годзе. Пры гэтым 26 лютага 2004 г. у Кыргызскай Рэспубліцы ў якасці юрыдычнай асобы зарэгістравана некамерцыйная арганізацыя ў форме ўстановы «Экзаменацыйная сетка сертыфікаваных міжнародных прафесійных бухгалтараў у Кыргызскай Рэспубліцы». Такім чынам, указаная арганізацыя была вядомая на рынку да моманту рэгістрацыі ў 2013 годзе ўстановы «СІПАЕН» у якасці юрыдычнай асобы.
Згодна з інфармацыяй, прадстаўленай Асацыяцыяй «ЕССБА», установа «СІПАЕН» не з’яўляецца правапераемніцай вышэйуказанай некамерцыйнай арганізацыі і яна не давала сваёй згоды на заснаванне гэтай арганізацыі, а таксама на рэгістрацыю сайта cipaprogram.org.
Такім чынам, выкарыстанне знакаў «СІПАЕН» і «CIPA-EN» установай «СІПАЕН» можа быць накіравана на тое, каб выклікаць у спажыўцоў і іншых удзельнікаў рынку асацыяцыі з прадстаўніцтвамі кампаніі CIPA-EN Inc., якія раней працавалі з Асацыяцыяй «ЕССБА».
У матэрыялах справы прадстаўлена інфармацыя (дакументы, звесткі) аб распаўсюджванні звестак аб змене таварнага знака EICPA на таварны знак CPA EURASIA як пэўным асобам, так і нявызначанаму колу асоб наступнымі спосабамі:
шляхам інфармацыйнай рассылкі на адрасы электроннай пошты ўдзельнікаў праграмы CIPA;
шляхам размяшчэння інфармацыйных паведамленняў у сетцы Інтэрнэт па адрасе cipaprogram.org у раздзеле «Навіны».
Так, 12 чэрвеня 2017 г. была ажыццёўлена рассылка інфармацыйнага ліста вышэйуказанага зместу з адраса электроннай пошты no-reply@cipaprogram.org на адрасы электроннай пошты ўсіх удзельнікаў праграмы CIPA, у тым ліку асоб, зарэгістраваных для праходжання экзаменаў, пры гэтым на ўказаную дату адміністратарам дамена cipaprogram.org з’яўлялася ПАБ «ППБ РК».
АНА ДПА «ІСПБ» мяркуе, што ўказаная інфармацыя магла ўвесці спажыўцоў у зман аб суб’екце, які ажыццяўляе пераход на новы таварны знак, з прычыны таго, што ў гэтай рассылцы не ўтрымлівалася ўказання на арганізацыйна-прававую форму суполкі з абмежаванай адказнасцю.
Разам з тым з прадстаўленых АНА ДПА «ІСПБ» і ГА «АБА» матэрыялаў вынікае, што абазначэнне «EICPA» і адпаведны таварны знак на сертыфікатах выкарыстоўваюцца для абазначэння асобы, якая выдае сертыфікат, – Асацыяцыі Еўразійскага інстытута сертыфікаваных публічных бухгалтараў.
29 чэрвеня 2017 г. з адраса электроннай пошты no-reply@cipaprogram.org на адрасы электроннай пошты ўдзельнікаў праграмы CIPA, у тым ліку асоб, зарэгістраваных для праходжання экзаменаў, была ажыццёўлена рассылка інфармацыйнага паведамлення з загалоўкам наступнага зместу: «Еўразійскі Інстытут Сертыфікаваных Публічных Бухгалтараў (EICPA) абвяшчае аб рэбрэндынгу!».
Ва ўказаным інфармацыйным паведамленні таксама ўтрымліваліся звесткі аб тым, што з 15 мая 2017 г. сертыфікаты CIPA будуць выпускацца пад аховай новага таварнага знака CPA EURASIA, які распаўсюджваецца ўстановай «СІПАЕН».
У сваю чаргу, паводле дагавора ад 8 чэрвеня 2017 г. САА «ЕІСПБ» перадала выключныя правы на таварныя знакі і праграму CIPA ГА «ІПБІАК». Такім чынам, САА «ЕІСПБ» на дату рассылкі (29 чэрвеня 2017 г.) не валодала выключным правам на праграму сертыфікацыі і таварныя знакі CIPA, як сцвярджаецца ва ўказаным інфармацыйным паведамленні.
12 чэрвеня 2017 г. з адраса электроннай пошты no-reply@cipaprogram.org установай «СІПАЕН» на адрасы электроннай пошты ўдзельнікаў праграмы ажыццёўлена рассылка інфармацыйнага паведамлення, якое ўтрымлівае інфармацыю аб тым, што САА «ЕІСПБ» з’яўляецца праваўладальнікам таварнага знака [image: C:\NCPI_CLIENT6.9\ETALON_6.9\Texts\f92300009.files\03000001png.png](выява таварнага знака прадстаўлена ў наступным выглядзе: вялікімі літарамі белага колеру на блакітным фоне ўказаны надпіс «CPA», пад ім праведзена чырвоная лінія, пад якой вялікімі літарамі чырвонага колеру на белым фоне ўказаны надпіс «EURASIA»), які пры гэтым суправаджаўся знакам «®», што ўказвае на тое, што прымененае абазначэнне з’яўляецца таварным знакам, які ахоўваецца ва ўстаноўленым законам парадку.
У сваю чаргу ўказаны знак атрымаў міжнародную прававую ахову толькі 23 лістапада 2017 г., з даты рэгістрацыі яго ў САІУ.
ГА «ІПБІАК» на сваім афіцыйным сайце ў сетцы Інтэрнэт па адрасе uchet.kg распаўсюджвала інфармацыю для нявызначанага кола асоб аб дзейнасці ГА «АБА» ў рамках праграмы сертыфікацыі CIPA. Так, 5 чэрвеня 2017 г. на ўказаным сайце размешчана інфармацыйнае паведамленне з загалоўкам «Увага! Падробка экзаменаў па праграме CIPA!», якое ўтрымлівала звесткі аб тым, што з пачатку 2017 года ў ГА «АБА» і НП «ППБА» адкліканы правы на выкарыстанне таварнага знака CIPA на тэрыторыі Кыргызскай Рэспублікі, выдачу і далейшую падтрымку сумесных двухузроўневых сертыфікатаў CIPA, што не адпавядала фактычным акалічнасцям.
23 чэрвеня 2017 г. ГА «ІПБІАК» у сетцы Інтэрнэт па адрасе uchet.kg размясціла інфармацыйнае паведамленне для нявызначанага кола асоб, якое датычыцца праваўладальніка гандлёвых знакаў і аднайменнай сертыфікацыі CIPA у Кыргызскай Рэспубліцы. Ва ўказаным інфармацыйным паведамленні ўтрымліваліся звесткі аб тым, што ГА «АБА» і НП «ППБА» не маюць права выдаваць сертыфікаты і праводзіць сертыфікацыю па праграме CIPA у Кыргызскай Рэспубліцы з прычыны таго, што з імі скасаваны адпаведны дагавор. Згодна з матэрыяламі справы на момант размяшчэння ўказаных інфармацыйных паведамленняў у сетцы Інтэрнэт і ажыццяўлення рассылкі пры дапамозе электроннай пошты САА «ЕІСПБ» яшчэ не валодала выключным правам на таварны знак CPA EURASIA з прычыны таго, што ўказаны знак у Кыргызскай Рэспубліцы быў зарэгістраваны 23 лістапада 2017 г.
Згодна з пунктам 1 артыкула 74 Дагавора агульныя прынцыпы і правілы канкурэнцыі накіраваны на забеспячэнне выяўлення і стрымання антыканкурэнтных дзеянняў на тэрыторыях дзяржаў-членаў і дзеянняў, якія аказваюць негатыўны ўплыў на канкурэнцыю на трансгранічных рынках на тэрыторыях дзвюх і больш дзяржаў-членаў.
Згодна з падпунктам 8 пункта 2 Пратакола канкурэнцыя вызначаецца як спаборнасць суб’ектаў гаспадарання (суб’ектаў рынку), пры якой самастойнымі дзеяннямі кожнага з іх выключаецца або абмяжоўваецца магчымасць у аднабаковым парадку ўздзейнічаць на агульныя ўмовы абарачэння тавараў на адпаведным таварным рынку.
У адпаведнасці з падпунктам 2 пункта 2 артыкула 76 Дагавора не дапускаецца нядобрасумленная канкурэнцыя, у тым ліку ўвядзенне ў зман спажыўцоў у дачыненні да характару, спосабу і месца вытворчасці, спажывецкіх уласцівасцей, якасці і колькасці тавару або ў дачыненні да яго вытворцаў.
Падпунктам 14 пункта 2 Пратакола ўстаноўлена, што нядобрасумленная канкурэнцыя – гэта любыя накіраваныя на набыццё пераваг у прадпрымальніцкай дзейнасці дзеянні суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб), якія супярэчаць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці і прычынілі або могуць прычыніць урон іншым суб’ектам гаспадарання (суб’ектам рынку) – канкурэнтам або нанеслі або могуць нанесці шкоду іх дзелавой рэпутацыі.
Узаемазвязанае прачытанне ўказаных нормаў сведчыць аб тым, што правам Саюза забаронены любыя накіраваныя на набыццё пераваг у прадпрымальніцкай дзейнасці дзеянні суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб), якія супярэчаць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці і прычынілі або могуць прычыніць урон іншым суб’ектам гаспадарання (суб’ектам рынку) – канкурэнтам або нанеслі або могуць нанесці шкоду іх дзелавой рэпутацыі, якія выявіліся ва ўвядзенні ў зман спажыўцоў у дачыненні да характару, спосабу і месца вытворчасці, спажывецкіх уласцівасцей, якасці і колькасці тавару або ў дачыненні да яго вытворцаў.
Пунктам 2 артыкула 10-bis Парыжскай канвенцыі па ахове прамысловай уласнасці ад 20 сакавіка 1883 г. (далей – Канвенцыя) устаноўлена, што актам нядобрасумленнай канкурэнцыі лічыцца ўсялякі акт канкурэнцыі, які супярэчыць сумленным звычаям у прамысловых і гандлёвых справах.
З улікам выкладзенага нядобрасумленнай канкурэнцыяй прызнаецца сукупнасць наступных фактаў:
накіраванасць на набыццё пераваг у прадпрымальніцкай дзейнасці суб’екта гаспадарання (суб’екта рынку) (групы асоб) або некалькіх суб’ектаў гаспадарання (суб’ектаў рынку) (груп асоб);
супярэчнасць заканадаўству дзяржаў-членаў, звычаям дзелавога абароту, патрабаванням добрапрыстойнасці, разумнасці і справядлівасці;
прычыненне (магчымасць прычынення) урону іншым суб’ектам гаспадарання (суб’ектам рынку) – канкурэнтам або нанясенне (магчымасць нанясення) шкоды іх дзелавой рэпутацыі.
Пункт 2 артыкула 76 Дагавора ўтрымлівае адкрыты пералік магчымых відаў нядобрасумленнай канкурэнцыі і не з’яўляецца вычарпальным, у сувязі з чым нядобрасумленнай канкурэнцыяй могуць прызнавацца любыя іншыя дзеянні, якія адказваюць патрабаванням падпункта 14 пункта 2 Пратакола.
З прычыны забароны нядобрасумленнай канкурэнцыі суб’екты гаспадарання незалежна ад іх становішча на рынку пры вядзенні эканамічнай дзейнасці абавязаны ўстрымлівацца ад паводзін, якія супярэчаць заканадаўству і (або) уяўленням аб добрапрыстойных, разумных і справядлівых паводзінах, якія склаліся ў грамадзянскім абароце (артыкул 10-bis Канвенцыі, аналагічныя палажэнні ўтрымліваюцца ў грамадзянскім заканадаўстве Рэспублікі Казахстан, Кыргызскай Рэспублікі і Расійскай Федэрацыі, а таксама ў антыманапольным заканадаўстве гэтых дзяржаў-членаў).
Парушэнне суб’ектам гаспадарання пры вядзенні сваёй дзейнасці нормаў грамадзянскага і іншага заканадаўства, у тым ліку ў выпадку неправамернага выкарыстання ахаванага выніку інтэлектуальнай дзейнасці або сродку індывідуалізацыі, само па сабе не значыць учынення акта нядобрасумленнай канкурэнцыі.
Пры разглядзе спрэчкі аб парушэнні забароны нядобрасумленнай канкурэнцыі павінна быць устаноўлена сукупнасць наступных фактаў:
ажыццяўленне суб’ектам гаспадарання дзеянняў, здольных аказаць уплыў на стан канкурэнцыі;
адрозненне выбранага суб’ектам гаспадарання спосабу канкурэнцыі на рынку ад паводзін, якія ў падобнай сітуацыі чакаліся б ад любога суб’екта, які мае на ўвазе свой маёмасны інтарэс, але не выходзіць за межы ажыццяўлення грамадзянскіх правоў і сумленнай дзелавой практыкі;
накіраванасць паводзін суб’екта гаспадарання на атрыманне перавагі, у прыватнасці маёмаснай выгады або магчымасці яе атрымання, пры ажыццяўленні эканамічнай дзейнасці за кошт іншых удзельнікаў рынку, у тым ліку пры дапамозе аказання ўплыву на выбар пакупнікоў (спажыўцоў), на магчымасць іншых суб’ектаў гаспадарання, якія канкурыруюць добрасумленна, атрымліваць перавагу з прапановы тавараў на рынку, на прычыненне шкоды суб’ектам гаспадарання – канкурэнтам іншымі падобнымі спосабамі (напрыклад, у выніку выкарыстання (змяншэння) чужой дзелавой рэпутацыі).
У ходзе правядзення расследавання і разгляду справы было вызначана наступнае:
падабенства ў частцы структуры ўказаных праграм сертыфікацыі і паслуг, якія прадастаўляюцца ў рамках іх правядзення, у тым ліку ў наяўнасці ўзроўняў сертыфікацыі, патрабаваннях да кандыдатаў на сертыфікацыю, тэрмінах і крытэрыях пацвярджэння наяўнасці прафесійнага ўзроўню і кампетэнцыі, патрабаваннях да павышэння кваліфікацыі, абавязацельствах па членстве ў прафесійных таварыствах і асацыяцыях і г.д.;
падабенства ў частцы арганізацыйнай структуры дзейнасці САА «ЕІСПБ» і структуры дзейнасці Асацыяцыі «ЕССБА»;
узаемазамяняльнасць праграм, якая пацвярджаецца наяўнасцю пагадненняў аб узаемным прызнанні, заключаных удзельнікамі рынку паслуг сертыфікацыі;
пазіцыянаванне праграмы CPA EURASIA ў якасці такой, што працягвае і развівае праграму CIPA, заключэнне і рэалізацыя пагаднення аб узаемным прызнанні паміж САА «ЕІСПБ» і ўстановай «СІПАЕН»;
рост колькасці выдадзеных сертыфікатаў у рамках праграмы сертыфікацыі CPA EURASIA і адначасовае зніжэнне колькасці сертыфікатаў, выдадзеных у рамках праграмы сертыфікацыі CIPA, у тым ліку па праграмах узаемнага прызнання;
рэалізацыя правоў на судовую абарону АНА ДПА «ІСПБ», адказчыкамі, а таксама іншымі асобамі, іх патрабаванні ў рамках судовых працэсаў, у тым ліку аб прызнанні неправадзейнымі здзелак па перадачы і (або) адчужэнні права ўласнасці на вынікі інтэлектуальнай дзейнасці, таварныя знакі, асобных дзеянняў і рашэнняў указаных асоб, сведчаць аб канкурэнтных адносінах АНА ДПА «ІСПБ» і адказчыкаў на разгляданым таварным рынку.
Зыходзячы з выкладзенага і вывучыўшы матэрыялы справы аб дзеяннях ПАБ «ППБ РК», САА «ЕІСПБ», установы «СІПАЕН» і ГА «ІПБІАК» па распаўсюджванні інфармацыі аб сваёй дзейнасці, дзейнасці канкурэнтаў, наяўнасці ў іх кантактных даных сертыфікаваных спецыялістаў CIPA, грунтуючыся на палажэннях права Саюза ў сферы канкурэнцыі, камісія па разглядзе справы прыйшла да вываду, што ўказаныя дзеянні адказчыкаў у сваёй сукупнасці накіраваны на набыццё пераваг у сваёй прадпрымальніцкай дзейнасці як самастойна, так і ў складзе ўсіх адказчыкаў, супярэчаць заканадаўству дзяржаў-членаў, палажэнням Дагавора, звычаям дзелавога абароту, патрабаванням добрапрыстойнасці, разумнасці і справядлівасці, прычынілі і могуць прычыніць урон АНА ДПА «ІСПБ» і іншым суб’ектам гаспадарання (суб’ектам рынку) – канкурэнтам, а таксама нанеслі і могуць нанесці шкоду іх дзелавой рэпутацыі.
У рамках разгляду справы ПАБ «ППБ РК», САА «ЕІСПБ», ГА «ІПБІАК» і ўстанове «СІПАЕН» забяспечана магчымасць рэалізацыі ўсіх правоў, прадугледжаных пунктам 13 Парадку разгляду спраў. Акрамя таго, у іх запытаны тлумачэнні па справе з просьбай прадставіць доказы адносна наяўнасці ў іх дзеяннях парушэнняў агульных правіл канкурэнцыі на трансгранічных рынках, а таксама пазіцыі аб згодзе або нязгодзе з магчымым парушэннем артыкула 76 Дагавора.
ПАБ «ППБ РК», САА «ЕІСПБ», ГА «ІПБІАК» і ўстановай «СІПАЕН» у пісьмовай форме прадстаўлены пазіцыі аб нязгодзе з магчымымі парушэннямі агульных правіл канкурэнцыі на трансгранічных рынках, а таксама доказы, пярэчанні і іншая інфармацыя, якія прыкладзены да матэрыялаў справы, разгледжаны і атрымалі належную ацэнку. Таксама ў рамках разгляду справы паступілі пазіцыі ў пісьмовай форме, доказы, пярэчанні і іншая інфармацыя ад упаўнаважаных органаў дзяржаў-членаў, якія таксама прыкладзены да матэрыялаў справы, разгледжаны і атрымалі належную ацэнку.
Зыходзячы з выкладзенага ўстаноўлена, што парушэнне ПАБ «ППБ РК», САА «ЕІСПБ», ГА «ІПБІАК» і ўстановай «СІПАЕН» агульных правіл канкурэнцыі на трансгранічных рынках выяўляецца ва ўчыненні вышэйуказаных дзеянняў, якія ўводзяць і (або) могуць уводзіць у зман спажыўцоў комплексу паслуг, якія прадастаўляюцца ў рамках правядзення сертыфікацыі CIPA як у цэлым, так і паасобку, у дачыненні да характару, спосабу і месца аказання, спажывецкіх уласцівасцей, якасці і колькасці такіх паслуг або ў дачыненні да іх вытворцы.
Ацаніўшы сабраныя па справе доказы, камісія па разглядзе справы мяркуе, што віна ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» знайшла пацвярджэнне, а іх дзеянні правільна кваліфікаваны згодна з падпунктам 2 пункта 2 артыкула 76 Дагавора.
У адпаведнасці з Методыкай разліку і парадкам накладання штрафаў за парушэнне агульных правіл канкурэнцыі на трансгранічных рынках, зацверджанымі Рашэннем Савета Еўразійскай эканамічнай камісіі ад 17 снежня 2012 г. № 118, улічваючы адсутнасць у дзеяннях (бяздзеянні) ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» акалічнасцей, змякчальных адказнасць, прадугледжаных пералікам акалічнасцей, змякчальных адказнасць, акалічнасцей, абцяжарвальных адказнасць, што ўлічваюцца пры разліку памеру штрафаў за парушэнне агульных правіл канкурэнцыі на трансгранічных рынках (дадатак № 1 да ўказанай Методыкі), і акалічнасцей, абцяжарвальных адказнасць, прадугледжаных указаным пералікам, што выявіліся ў працяглым (на працягу 1 года і больш) парушэнні правапарушальнікамі правіл канкурэнцыі, прызначыць штрафы ПАБ «ППБ РК», САА «ЕІСПБ», ГА «ІПБІАК» і ўстанове «СІПАЕН».
У сувязі з устанаўленнем факта парушэння артыкула 76 Дагавора, кіруючыся пунктам 45 Парадку разгляду спраў, Калегія Камісіі мяркуе, што прымяненне да ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» мер па спыненні парушэння агульных правіл канкурэнцыі на трансгранічных рынках і (або) ліквідацыі яго наступстваў, прадугледжаных пунктамі 4 і 5 рэзалюцыйнай часткі Рашэння Калегіі Еўразійскай эканамічнай камісіі ад                    20 г. №    , будзе садзейнічаць стварэнню роўных магчымасцей для ўсіх суб’ектаў гаспадарання (суб’ектаў рынку) дзяржаў-членаў пры ажыццяўленні гаспадарчай дзейнасці. Акрамя таго, унясенне ў праграмы сертыфікацыі ПАБ «ППБ РК», САА «ЕІСПБ», ГА «ІПБІАК» і ўстановы «СІПАЕН» і пералік паслуг, якія прадастаўляюцца ў іх рамках, адпаведных змяненняў выключыць магчымасць увядзення ў зман спажыўцоў комплексу паслуг па навучанні, арганізацыі і правядзенні прамежкавага і выніковага кантролю навучання і атрыманых ведаў, праверцы выканання патрабаванняў, якія прад’яўляюцца, вырабе і выдачы адпаведнага сертыфіката, які пацвярджае прысваенне і наяўнасць прафесійнай кваліфікацыі сертыфікаванага публічнага бухгалтара – CIPA/СРА/СРАEURASIA, у дачыненні да характару, спосабу і месца аказання, спажывецкіх уласцівасцей, якасці і колькасці ўказаных паслуг або ў дачыненні да іх вытворцы.

